เร็ว..แรงทะลุนรก (ภาพยนตร์ ค.ศ. 2001)

เร็ว...แรงทะลุนรก (italic=yes) เป็นภาพยนตร์แนวโลดโผนที่ออกฉายใน ค.ศ. 2001 กำกับโดย ร็อบ โคเฮน จากบทภาพยนตร์ที่เขียนโดย แกรี สกอตต์ ทอมป์สัน, เอริก เบิร์กควิสต์ และเดวิด เอเยอร์ โดยอิงจากบทความ เรเซอร์เอ็กซ์ โดย เคน ลี ในนิตยสาร ไวบ์ และเป็นภาพยนตร์เรื่องแรกในแฟรนไชส์ เร็ว...แรงทะลุนรก ภาพยนตร์แสดงนำโดย พอล วอล์กเกอร์, วิน ดีเซล, มิเชลล์ ราดรีเกซ, จอร์ดานา บรูว์สเตอร์, ริก ยูน, แชด ลินด์เบิร์ก, จอห์นนี สตรอง และเทด เลวีน ในภาพยนตร์ ไบรอัน โอคอนเนอร์ (วอล์กเกอร์) ตำรวจนอกเครื่องแบบ แฝงตัวเข้าไปในกลุ่มแข่งรถบนท้องถนนเพื่อสืบสวนเหตุการณ์การจี้รถหลายต่อหลายครั้ง และพบว่าตัวเองเริ่มมีความสัมพันธ์ที่ซับซ้อนกับหัวหน้ากลุ่ม ดอมินิก โทเรตโต (ดีเซล)
เร็ว...แรงทะลุนรก เข้าสู่การพัฒนาในช่วงปลาย ค.ศ. 1998 แนวคิดดังกล่าวได้รับแรงบันดาลใจจากบทความใน ไวบ์ ของลี เกี่ยวกับการแข่งรถบนถนนที่ผิดกฎหมาย ทอมป์สัน และเบิร์กควิสต์ เขียนบทภาพยนตร์ต้นฉบับในปีเดียวกัน และเอเยอร์ก็ได้รับการว่าจ้างไม่นานหลังจากนั้น นักแสดงหลายคนได้รับการพิจารณาให้รับบทเป็นโอคอนเนอร์ และโทเรตโต โดยวอล์กเกอร์ได้รับเลือกใน ค.ศ. 1998 และดีเซลได้รับเลือกในช่วงต้น ค.ศ. 1999 โดยทั้งคู่เข้าร่วมการแข่งรถบนท้องถนนจริงเพื่อเตรียมพร้อมสำหรับภาพยนตร์ การถ่ายทำเริ่มต้นในเดือนกรกฎาคม ค.ศ. 2000 จนถึงเดือนตุลาคมปีเดียวกัน โดยส่วนใหญ่ถ่ายทำที่ลอสแอนเจลิส และบริเวณรอบ ๆ เซาเทิร์นแคลิฟอร์เนีย บีที ผู้ผลิตเพลง ได้รับการว่าจ้างให้แต่งเพลงประกอบภาพยนตร์
เร็ว...แรงทะลุนรก ฉายรอบปฐมทัศน์ที่โรงละครแมนน์วิลเลจในลอสแอนเจลิส เมื่อวันที่ 18 มิถุนายน ค.ศ. 2001 และฉายรอบทั่วไปในสหรัฐเมื่อวันที่ 22 มิถุนายน โดยยูนิเวอร์แซลพิกเชอส์ นักวิจารณ์ชื่นชมฉากโลดโผน และการแสดง แต่วิจารณ์เนื้อเรื่องของภาพยนตร์ ภาพยนตร์ถือเป็นบทบาทที่แจ้งเกิดของดีเซล วอล์กเกอร์ และราดรีเกซ เร็ว...แรงทะลุนรก ทำเงิน 207 ล้านดอลลาร์สหรัฐทั่วโลก จากทุนสร้าง 38 ล้านดอลลาร์สหรัฐ ความสำเร็จของภาพยนตร์ทำมีการสร้างภาคต่อตามมาใน ค.ศ. 2003 ในชื่อ เร็วคูณ 2 ดับเบิ้ลแรงท้านรก และเกิดเป็นแฟรนไชส์ที่ตามมาด้วยภาพยนตร์ ละครชุด และวิดีโอเกม

**เรื่องย่อ**
ไบรอัน โอคอนเนอร์ ตำรวจลอสแอนเจลิส ต้องปลอมตัวเข้าไปในกลุ่มของโดมินิก ทอเร็ตโต ยอดนักแข่งรถที่ต้องสงสัยว่ามีส่วนเกี่ยวข้องกับคดีโจรกรรม แต่เมื่อความจริงปรากฏ โอคอนเนอร์จะเลือกสิ่งใด ระหว่างหน้าที่หรือมิตรภาพ

**นักแสดง**
 พอล วอล์กเกอร์ เป็น ไบรอัน โอคอนเนอร์: เจ้าหน้าที่ตำรวจจากกรมตำรวจลอสแองเจลีส ถูกส่งไปแทรกซึมกลุ่มนักจี้รถ และคนรักของมีอา- วิน ดีเซล เป็น ดอมินิก โทเรตโต: หัวหน้าทีมปล้น และนักแข่งรถบนท้องถนนมืออาชีพ เขาถูกห้ามแข่งรถอาชีพ หลังเขาทำร้ายชายคนหนึ่งเพื่อแก้แค้น ซึ่งเขาเชื่อว่าเป็นคนฆ่าพ่อของเขาโดยไม่ได้ตั้งใจ- มิเชลล์ ราดรีเกซ เป็น เล็ตตี โอติซ: สมาชิกในทีมของดอม และแฟนสาวของเขา- จอร์ดาน่า บรูว์สเตอร์ เป็น มีอา โทเรตโต: น้องสาวของดอม เจ้าของร้านขายของทั่วไปโทเรตโต และคนรักของไบรอัน- ริก ยูน เป็น จอห์นนี ทราน: หัวหน้าแก๊งชาวเวียดนาม และเป็นคู่แข่งของดอม- แชด ลินด์เบิร์ก เป็น เจสซี: สมาชิกในทีมของดอม เป็นคนที่ฉลาดมากในด้านคณิตศาสตร์ พีชคณิต และการคำนวณ แต่เขาออกจากโรงเรียนเพราะเป็นโรคสมาธิสั้น- จอห์นนี สตรอง เป็น ลีออน: สมาชิกในทีมของดอม
นักแสดงคนอื่น ๆ ได้แก่ เท็ด เลวีน และทอม แบร์รี เป็น แทนเนอร์ และบิลกินส์ ตามลำดับ เป็นสมาชิกในทีมที่จัดการสืบสวนเพื่อนำไบรอันไปแฝงตัว แมตต์ ชูลซ์ เป็น วินซ์, สมาชิกในทีมของดอม และเพื่อนในวัยเด็กของเขา โนเอล กูเกลีมี ปรากฏตัวเป็น เฮกเตอร์ ผู้จัดงานการแข่งขันแดร็ก จา รูล นักดนตรีและแร็ปเปอร์ และอาร์.เจ. เดอ เวรา ช่างแต่งรถ แสดงเป็น เอ็ดวิน และแดนนี เพื่อนนักแข่งรถที่แข่งกับดอมและไบรอันในสนามแข่งแดร็ก วีโต รูกินีส แสดงเป็น แฮรีรี ผู้ให้ข้อมูล และเจ้าของ เดอะเรเซอส์เอจ เรจจี ลี แสดงเป็น แลนซ์ เหงียน ลูกพี่ลูกน้อง และมือขวาของทราน นีล เอช. มอริตซ์ และร็อบ โคเฮน ปรากฏตัวสั้น ๆ เป็น คนขับรถเฟอร์รารี เอฟ355 สีดำเปิดประทุนซึ่งไม่ได้ระบุชื่อที่ท้าแข่งกับไบรอัน และพนักงานส่งพิซซ่าฮัท ตามลำดับ

**อ้างอิง**

**แหล่งข้อมูลอื่น**
 เร็ว..แรงทะลุนรก- เร็ว..แรงทะลุนรก- เร็ว..แรงทะลุนรก
หมวดหมู่:ภาพยนตร์ฟาสต์แอนด์ฟิวเรียส
หมวดหมู่:ฟาสต์แอนด์ฟิวเรียส
หมวดหมู่:ภาพยนตร์ที่ออกฉายในปี พ.ศ. 2544
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โลดโผน
หมวดหมู่:ภาพยนตร์ระทึกขวัญ
หมวดหมู่:ภาพยนตร์ที่มีฉากในประเทศเม็กซิโก
หมวดหมู่:ภาพยนตร์ที่มีฉากในลอสแอนเจลิส